Document ID: 32004R1509

A BIZOTTSÁG 1509/2004/EK RENDELETE
(2004. augusztus 25.)
a Spanyolország lobogója alatt közlekedő hajóknak a közönséges tőkehalra vonatkozó halászati tilalmáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó Szerződésre,
tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre és különösen annak 21. cikke (3) bekezdésére (1),
mivel:
(1)
A bizonyos halállományokra és halállománycsoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2004. évre történő meghatározásáról szóló, 2003. december 19-i 2287/2003/EK tanácsi rendelet előírja a közönséges tőkehalra vonatkozó kvótát a 2004. évre (2).
(2)
A célból, hogy biztosítani lehessen a kvóta alá eső állomány mennyiségi korlátozására vonatkozó rendelkezések betartását, szükséges, hogy a Bizottság kitűzze azt a dátumot, amely időpontra egy tagállam lobogója alatt közlekedő hajókról való fogások úgy teinthetők, hogy a megengedett kvótát kimerítették.
(3)
A Bizottsághoz eljuttatott információk szerint a közönséges tőkehalnak az I. és a II. ICES-alterület (a Barents-tenger, a Norvég-tenger, a Spitzbergák és a Medve-sziget) vizein Spanyolország lobogója alatt közlekedő vagy Spanyolországban bejegyzett hajókról történő fogásai elérték a 2004. évre kitűzött kvótát. Spanyolország 2004. július 7-i kezdettel megtiltotta ennek az állománynak a halászatát. Ennélfogva ezt a dátumot be kell tartani,
ELFOGADTA EZT A RENDELETET:
1. cikk
A közönséges tőkehalnak az I. és a II. ICES-alterület (a Barents-tenger, a Norvég-tenger, a Spitzbergák és a Medve-sziget) vizein Spanyolország lobogója alatt közlekedő vagy Spanyolországban bejegyzett hajókról történő fogásai úgy tekinthetők, hogy a Spanyolország számára a 2004. évre kitűzött kvótát kimerítették.
E rendelet alkalmazásának időpontjától kezdve tilos a közönséges tőkehalnak az I. és a II. ICES-alterület (a Barents-tenger, a Norvég-tenger, a Spitzbergák és a Medve-sziget) vizein Spanyolország lobogója alatt közlekedő vagy Spanyolországban bejegyzett hajókról történő halászata csakúgy, mint a kifogott állománynak a fedélzeten való tartósítása, egyik hajóról a másikra történő átrakodása vagy a partra való kiszállítása.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2004. július 7-től kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. augusztus 25-én.

Labels: 8
18
6